
Elektrijaama tee 59  kinnistu jagamine

1. Asjaolud ja menetluse käik
Elektrijaama tee 59 katastriüksus, pindalaga 1160988 m2 on maakatastris registreeritud 26.07.1999, katastritunnusega 51106:001:0051 ja sihtotstarbega tootmismaa (T) 100%.
Vastavalt  Tartu  Maakohtu  kinnistusosakonna  andmetele  on  Elektrijaama tee 59 kinnistu  (registriosa 142809) omanik Eesti Energia Narva Elektrijaamad AS (registrikood 10579981).

Eesti Energia Narva Elektrijaamad AS, õigusjärglane Enefit Energiatootmine AS volitatud isik  Malle Vool esitas 11.09.2017.a. digitaalselt allkirjastatud Narva Linnavalitsuse Arhitektuuri-ja Linnaplaneerimise Ametile avalduse (dok.registri nr 10419/1-12.3), milles palub jagada Elektrijaama tee 59 kinnistu vastavalt jagamise skeemile.  Avaldusele on  lisatud moodustatavate katastriüksuste plaanid.
Kuna kruntide jagamisel tekivad uued katastriüksused, siis kohalik omavalitsus peab oma otsusega määrama moodustatavatele katastriüksustele koha-aadressi ja maa sihtotstarbe.
Lähtuvalt VV 23.10.2008 määrusega nr 155 kinnitatud ”Katastriüksuse sihtotstarvete liigid ja nende määramise kord“ määrab moodustatavate kruntide maa sihtotstarbe kohalik omavalitsus oma otsusega maakatastriseaduse §-s 18 sätestatud alustel.

2. Õiguslikud alused
2.1 Maakorraldusseaduse § 3 lõike 1 kohaselt kuulub maakorralduse läbiviimine linna territooriumil kohaliku omavalitsuse pädevusse.
2.2 Maakatastriseaduse §18 lõike 6 kohaselt planeerimisseaduse kohase detailplaneeringu koostamise kohustuse puudumise korral määrab kohalik omavalitsus katastriüksuse sihtotstarbe planeerimisseaduse kohase üldplaneeringu alusel. 
2.3 Narva Linnavolikogu 24.01.2013.a otsusega nr 3 kehtestatud Narva linna üldplaneering.

2.4 Narva Linnavalitsuse Arhitektuuri- ja Linnaplaneerimise Ameti põhimääruse §8  punkti 8 kohaselt on Geodeesia ja maakorralduse osakonna põhiülesandeks maakorralduse läbiviimisel vajalike toimingute teostamine ja haldusaktide eelnõude ettevalmistamine (krundi jagamine, -liitmine jne) ning sama paragrahvi punkti 10 kohaselt katastriüksuste sihtotstarbe määramiseks või muutmiseks haldusaktide eelnõude ettevalmistamine ja edastamine linnavalitsusele kinnitamiseks.

2.5 Ruumiandmete seaduse §54 lõike l järgi on koha-aadressi määrajaks kohalik omavalitsus ja §55 lõike l kohaselt teeb aadressitoimingud ning asjakohased otsused koha-aadressi määraja omal algatusel.

2.6 Narva Linnavolikogu 20.03.2014.a määruse nr 8 “Ruumiandmete seadusest tulenevate ülesannete delegeerimine” §1 alusel delegeeritakse Narva Linnavalitsusele ruumiandmete seaduse §54 lõike 1, §55 lõigete 1 ja 4 ning §61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
3. Otsus

Kinnitada vastavalt jagamise skeemile ja katastriüksuste plaanidele Narva linnas Elektrijaama tee 59  (51106:001:0051) kinnistu jagamine ning määrata:
3.1  krundile, pindalaga 92.31 ha,  aadress – Elektrijaama tee 59,  sihtotstarve – tootmismaa (003; T);

3.2  krundile, pindalaga 48032 m2, aadress – Elektrijaama tee 59b,  sihtotstarve – tootmismaa (003; T);
3.3  krundile, pindalaga 54271 m2, aadress – Elektrijaama tee 59c,  sihtotstarve – tootmismaa (003; T);

3.4  krundile, pindalaga 33130 m2, aadress – Elektrijaama tee 59d,  sihtotstarve – tootmismaa (003; T);

3.5  krundile, pindalaga 75476 m2, aadress – Elektrijaama tee 59e,  sihtotstarve – tootmismaa (003; T);

3.6  krundile, pindalaga 27411 m2, aadress – Elektrijaama tee 59f,  sihtotstarve – tootmismaa (003; T).

4. Rakendussätted

4.1 Korraldus jõustub seadusega sätestatud korras;
4.2 Käesoleva korralduse peale võib esitada Narva Linnavalitsusele väide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

